Ristkaarfriis Jerichow' kloostrikirikul. Joonistus raamatust Mittheilungen der kaiserl. königl. Central-Commission zur Erforschung und Erhaltung der Baudenkmale
Darguni kloostrikiriku löövi detail, Mecklenburg-Vorpommern
Ristkaaremotiiviga raidkivisillus, Rotonda di San Tomè
Ristkaar-petikarkaad Canterbury katedraalis
**Ristkaarfriis** (saksa keeles *Kreuzbogenfries*, inglise keeles *interlaced arches*) on eriti tellisehitistele omane friis või ehisvööt, mis moodustub kahest põimuvast ümarkaarte reast nii, et kaarte ristumiskohtades moodustub teravkaar.

Motiiv esineb esmakordselt 10.–11. sajandi mauri arhitektuuris ja jõuab oletatavasti palverändurite või sõjakäikude vahendusel Põhja-Itaaliasse, kus ta esineb Lombardia romaani ehitistel ümarkaarfriisi kõrval juba 12. sajandi algul. Kaared võivad olla moodustatud nii vormidetailidest kui lihtsalt kaarekujuliselt laotud tavalistest tellistest. Vahel on kaarte kulg esile tõstetud valgekskrohvitud tausta abil. Väga levinud friisitüüp peale Itaalia ka Saksamaa tellisromaanikas. Kiviehitistel esineb kaarfriis raiddekoorina. Inglismaa romaani arhitektuurile on iseloomulikum ristkaare esinemine koos sambakestega petikarkaadis.

Ristkaarfriis võib olla ka gootikat ennetades kergelt teravkaarne, nagu Sitsiilia mauri-bütsantsi-normanni stiilis ehitistes – Cefalù toomkirikus, Monreale toomkirikus ja muudes Sitsiilia kuningriigi ehitistes. Vähesel määral esineb terav- või kiilkaarset ristkaarfriisi gooti arhitektuuris, sageli ehisraamistikfriisiks kujundatuna. Itaalia gootikas leiab dekoratiivne ristkaarestikku meenutav ehisraamistik kasutamist arkaadides paleefassaadidel.

Pildid
------

### Mauri ning romaani ristkaarfriisid

* Endine mošee, praegune El Cristo de la Luz kirik Toledos, ehitatud 999. aastalEndine mošee, praegune El Cristo de la Luz kirik Toledos, ehitatud 999. aastal
* Ristkaarpetikutega Itala Santi Pietro e Paolo kirik 11. sajandist, SitsiiliaRistkaarpetikutega Itala Santi Pietro e Paolo kirik 11. sajandist, Sitsiilia
* Ristkaaremotiiv 12. sajandi algusest pärit Santi Pietro e Paolo d'Agrò kiriku apsiidil, SitsiiliaRistkaaremotiiv 12. sajandi algusest pärit Santi Pietro e Paolo d'Agrò kiriku apsiidil, Sitsiilia
* Ümber tugipiilarite kulgev ristkaarfriis Fidenza toomkirikul, Parma, Emilia RomagnaÜmber tugipiilarite kulgev ristkaarfriis Fidenza toomkirikul, Parma, Emilia Romagna
* Cefalù toomkiriku fassaad, SitsiiliaCefalù toomkiriku fassaad, Sitsiilia
* Ristkaarfriis rotundi seinal, Bologna San Stefano katedraal, Emilia RomagnaRistkaarfriis rotundi seinal, Bologna San Stefano katedraal, Emilia Romagna
* Ristkaarfriis apsiidiseinal, Rotonda di San Tomè ümarkirik, 12. sajand, BergamoRistkaarfriis apsiidiseinal, Rotonda di San Tomè ümarkirik, 12. sajand, Bergamo
* Jerichow' kloostrikiriku ristkaarfriisid valgel krohvtaustal, Sachsen-AnhaltJerichow' kloostrikiriku ristkaarfriisid valgel krohvtaustal, Sachsen-Anhalt

### Hilisemad ristkaarfriisid

* 13. sajandist pärinev teravkaarne ristkaarfriis (või kolmnurkkaartest ristkaarfriis) Arendsee kloostrikiriku pikihoonel, Sachsen-Anhalt13. sajandist pärinev teravkaarne ristkaarfriis (või kolmnurkkaartest ristkaarfriis) Arendsee kloostrikiriku pikihoonel, Sachsen-Anhalt
* San Gottardo in Corte palee kellatorn 14. sajandist mitmekordse ristkaarfriisiga, MilanoSan Gottardo in Corte palee kellatorn 14. sajandist mitmekordse ristkaarfriisiga, Milano
* 15. sajandist pärit Santo Corpo di Cristo gooti kiriku terrakotadetailidest ehisraamistik-ristkaarfriis, Brescia, Lombardia15. sajandist pärit Santo Corpo di Cristo gooti kiriku terrakotadetailidest ehisraamistik-ristkaarfriis, Brescia, Lombardia
* Hilisgooti erker ehisraamistik-ristkaarfriisiga endise kalmistu luukambri seinal, Ebern, UnterfrankenHilisgooti erker ehisraamistik-ristkaarfriisiga endise kalmistu luukambri seinal, Ebern, Unterfranken
* Gooti ristkaararkaad kõrgeima korruse rõdul, Ca' d'Oro 15. sajandist, VeneetsiaGooti ristkaararkaad kõrgeima korruse rõdul, Ca' d'Oro 15. sajandist, Veneetsia
* Gooti ristkaararkaad Palazzo Pisani Moretta kõrgeima korruse rõdul, 15. sajand, VeneetsiaGooti ristkaararkaad Palazzo Pisani Moretta kõrgeima korruse rõdul, 15. sajand, Veneetsia
* 16. sajandist pärit maalitud kaarfriis vahvärkhoone vahekarniisil, Einbeck, Niedersachsen16. sajandist pärit maalitud kaarfriis vahvärkhoone vahekarniisil, Einbeck, Niedersachsen

Viited
------

1. ↑
2. ↑  "Arhiivikoopia". Originaali arhiivikoopia seisuga 19. september 2018. Vaadatud 19. septembril 2018.`{{netiviide}}`: CS1 hooldus: arhiivikoopia kasutusel pealkirjana (link)
3. ↑
4. ↑
5. ↑
6. ↑

Välislingid
-----------

* Ristkaarfriisi päritolust ja jõudmisest saksa romaanikasse (saksa keeles)